“પતિએ તો મારા જીવનનો રસ્તો જ બદલી દીધો. અહીંથી ગઈ ત્યારે તો એકની જ પત્નિ બનીને ગઈ હતી પણ સાસરિયે….” એ થોડી અચકાઈ… “ત્યાં એમનાં ઘરનાં બીજા બે પુરુષો સાથે પણ પત્નિધર્મ નિભાવવાનો હતો મારે. આખરે મારા પૈસા આપ્યાં હતાં! પણ હું તો ગરીબી અને તકલીફોમાં જ ઉછરી હતી, સંઘર્ષ ત્યાં પણ સાથે આવ્યો. હું એમને નમી નહીઁ અને ત્યાંથી મોકો મળતાં જ ગામની બહાર ભાગી ગઈ. ત્યાંથી ઘરવાળાને જાણ કરી તો બદનામીના ડરે નાતો જ તોડી નાંખ્યો. અજાણી જગ્યાએ થોડો આશરો મેળવી ફરીથી કામ શરુ કર્યુ, એ જ માલિશનું!” એણે હાશકારો અનુભવ્યો. હું એને અચરજથી સાંભળતી હતી.